**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/113, 14.11.2018թ.

**Բողոք բերող անձ՝** «ԷԼԿՈՄՊ» ՍՊԸ

**Պատվիրատու՝** «Հայաստանի պետական տնտեսագիտական համալսարան» ՊՈԱԿ

**Գնման ընթացակարգի ծածկագիրը և առարկան՝** ՀՊՏՀ-ԳՀԱՊՁԲ-18/ՏՀ-1 ծածկագրով գնանշման հարցում / «Հայաստանի պետական տնտեսագիտական համալսարան» ՊՈԱԿ-ի կարիքների համար տեսահսկման համակարգի ձեռքբերում.

**Բողոքի պահանջը`** 1. Պարտավորեցնել ՀՊՏՀ -ԳՀԱՊՁԲ-18/ՏՀ-1 ծածկագրով գնանշման հարցման մրցույթի գնահատող հանձնաժողովին «ԷԼԿՈՄՊ» ՍՊԸ-ի կողմից ներկայացված հայտը գնահատել բավարար և վերականգնել ընկերության ոտնահարված իրավունքը՝ կնքելով «Տեսահսկման համակարգի» ձեռքբերման պայմանագիր:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: